**ABIKIRJE  
YLIOPPILASKIRJOITUKSET**   
KEVÄT 2023

ARVOISA KEVÄÄN 2023 YLIOPPILASKIRJOITTAJA

Tästä kirjeestä löydät ohjeita ylioppilaskirjoitusten käytännön järjestelyihin liittyvissä asioissa. Kirjoitusaineissa pakolliset kurssit tulee olla suoritettuna ennen kirjallisten kokeiden alkamista. Etälukiossa kirjoitusoikeuksissa on poikkeuksia, tarkista ne opinto-ohjaajalta.

Ylioppilaskirjoitukset järjestetään Sotungin lukiolla, osoite: Sotungintie 19, 01200 Vantaa

Katso koepäivien kohdalta, mihin aikaan aamulla on **viimeistään oltava paikalla**. Ennen kokeita tarvitaan riittävästi aikaa koneiden käynnistykseen ja tutkintoon liittyvään tunnistautumiseen.

Ota mukaan kuvallinen henkilöllisyystodistus. Koetilaisuuteen ei saa tuoda matkapuhelimia eikä muita viestintävälineitä, älykelloja tai vastaavia. Koe alkaa klo 9.00.

HUOM! Mikäli et tule kokeeseen, niin ilmoita kansliaan 040 575 6792.

|  |  |
| --- | --- |
| **TI 14.3. Tule koululle klo 8:00**  Äidinkieli ja kirjallisuus, lukutaidon koe, suomi toisena kielenä, S2 -koe. | **KE 22.3. Tule koululle klo 8:15**  Matematiikka, pitkä ja lyhyt oppimäärä. |
| **TO 16.3. Tule koululle klo 8:30**  Vieras kieli, lyhyt oppimäärä, englanti, ranska, espanja, saksa, venäjä. | **PE 24.3. Tule koululle klo 8:15**  Reaalikokeita: PS, FI, HI, FY, BI. |
| **PE 17.3. Tule koululle klo 8:15**  Äidinkieli ja kirjallisuus, kirjoitustaidon koe. | **MA 27.3. Tule koululle 8:30**  Toinen kotimainen kieli, pitkä ja keskipitkä oppimäärä. |
| **MA 20.3.** **Tule koululle klo 8.15**  Vieras kieli, pitkä oppimäärä, englanti, ranska, espanja, saksa, venäjä. | **KE 29.3 Tule koululle klo 8:15**  Reaalikokeita: UE, ET, YH, KE, GE, TE |

**Yo-kirjoitukset järjestetään pääsääntöisesti Sotungin liikuntasalissa. Pienten ryhmien kokeita voi olla myös Ollila C:ssä ja luokissa tilanteen mukaan.** Oman paikkasi löydät koetilan ovessa tai seinässä olevasta istumajärjestyksestä.

## SAAPUMINEN KOULULLE

Kirjoittajia on paljon, joten saavu koululle mieluiten joukkoliikennevälineillä, suosi kimppakyytejä tai vie autosi aamulla kuplahallin takana olevalle parkkipaikalle.

## OHJEITA KOKEISIIN

<https://www.ylioppilastutkinto.fi/maaraykset/yleiset-maaraykset-ja-ohjeet>

Lue ainakin:

* Yleiset määräykset ja ohjeet
* Koekohtaiset määräykset ja ohjeet
* Tiedote kokelaille

## Taulukot ja laskimet

Kaikki tarvittavat laskimet ja taulukkokirjat löytyvät koejärjestelmästä. Ohjelmavalikossa on DigiMaol-taulukkokirja ja lisäksi järjestelmän ’Koejärjestelmän ohjeet’ -toiminnossa on eri oppiaineisiin ohjeita. Tutustu <https://cheat.abitti.fi/>. Kokeissa ei saa käyttää erillisiä laskimia eikä paperisia taulukkokirjoja. Matematiikan kokeen A-osassa kokelaalla ei ole käytössä esimerkiksi seuraavia muuten koejärjestelmään sisältyviä ohjelmia: LibreOffice Calc, wxMaxima, TI-Nspire CAS, Casio ClassPad Manager, Logger Pro, Geogebra, 4f Vihko.

## Koevälineet ja tietokone yo-kokeessa

Kokelaan velvollisuus on huolehtia, että hänellä on kokeessa mukanaan tietokone ja tarvittavat välineet. Kokelaan tulee osata käynnistää kone lautakunnan toimittamalta USB-muistilta.

Kokeessa tarvittavat välineet:

* Kirjoitusvälineet vastausten suunnittelua ja luonnostelua varten.
* Kannettava tietokone ja tietokoneen virtajohto.
* Verkkoadapteri, jos koneesta puuttuu ethernet-liitäntä (RJ 45)
* Kuulokkeet 3,5 mm plugi tai USB, **langattomat eivät käy**. Testaa etukäteen!
* Langallinen hiiri (ei pakollinen, mutta suositellaan)
* Kuvallinen henkilöllisyystodistus (passi/henkilö-/ajokortti)

**Langattomien lisälaitteiden (esim. kuulokkeet) käyttö on kielletty.** Lisälaitteet eivät saa häiritä muita kokelaita. Rehtori voi tarvittaessa vaatia, että lisälaitteet tarkistetaan etukäteen. Rehtori voi tarvittaessa määrätä kokelaan käyttämään lukion tietokonetta oman tietokoneensa sijasta.

Kokeen aikana saat suurentaa vastauksia sisältävien ikkunoiden kirjasinkokoa ja muita merkintöjä niin, että koe on kohtuudella suoritettavissa. Vilpin estämiseksi valvoja voi määrätä sinua pienentämään vastauksia sisältävien ikkunoiden kirjasinkokoa. Jos et noudata kehotusta tai jos uudestaan saman kokeen aikana suurennat kirjasinkokoa tai muita merkintöjä, tilanne voidaan katsoa vilpin yritykseksi.  Tämä ei koske sinua, jos sinulle on myönnetty erityisjärjestelynä oikeus suurentaa kirjasinkokoa. Valvoja voi neuvoa kokelasta kirjasinkoon muuttamisessa. Kokelaalle ei hyvitetä kirjasinkoon muuttamiseen kulunutta aikaa.  
 **HUOM!** Tarkista ajankohtaiset tiedot ylioppilastutkintolautakunnan sivuilta. <https://www.ylioppilastutkinto.fi/maaraykset/tiedote-kokelaille>

## Käytännön ohjeita

Valitse itsellesi mukava, väljä asu, tossut yms. Ota varalle lämmin asu. Ota mukaan myös henkilöllisyystodistus ja eväät. Juomapulloissa ei saa olla etikettiä eikä makeisissa ja muissa eväissä käärepaperia. Peitä tekstit ennen kokeeseen tuloa.

Katso istumapaikkasi koetilan ovesta.

**HUOM!** Lähde kokeeseen kotoa niin varhain, että olet Sotungin lukiolla viimeistään koepäivämäärien kohdalla sanottuna aikana.

Päällysvaatteet, laukut ja muut tavarat jätetään omiin kaappeihin tai omalla vastuulla naulakoihin tai niitä varten varattuun luokkaan. Ota mukaan vain välttämättömät tavarat. Jätä turha omaisuus kotiin. Matkapuhelimia tai vastaavia laitteita ei saa tuoda koetilaan. Laitteet voi jättää säilytykseen siihen varattuun tilaan omalla vastuulla. Nimikoi tavarasi etukäteen.

Mikäli luulet tarvitsevasi esim. kipulääkkeitä, ota tarvittava määrä mukaan. Lääkkeet tulee poistaa pakkauksestaan. Pakkaa ne esim. läpinäkyvään muovipussiin. Kirjoitusvälineet, eväät ja mahdolliset lääkkeet laitetaan tarjottimelle. Kysy tarvittaessa lisäohjeita kansliasta.

Mitään paperia ei saa viedä saliin, ei edes paperinenäliinoja. Nenäliinoja on varattu saliin koulun puolesta. Tarjottimet ja henkilöllisyystodistukset tarkistetaan salin ovella.

**Sotungin lukion numero 1069**

**Sotungin etälukion numero 1999**

Tarkista etukäteen oma kokelasnumerosi Wilmasta. Kokelasnumerosi löydät myös koetilan ovesta.

Kun tulet saliin, kytke virta- ja verkkoliitin ja kuulokkeet sekä langallinen hiiri tietokoneeseen ja käynnistä koneesi annetulta muistitikulta koejärjestelmään. Toimi ohjeiden mukaan. Tunnistautumisen jälkeen varmista, että valitset oikean kokeen!

Kuuntele tarkkaan annetut ohjeet ja mahdolliset koekohtaiset erityisohjeet. Jos sinulla on tässä vaiheessa kysyttävää, kerro valvojalle ongelmasi. Kirjoita kaikkiin käyttöön ottamiisi luonnospapereihin: kokelasnumero, nimikirjoitus ja täydellinen nimi tekstaten.

Suunnittele ajankäyttösi etukäteen. Koeaika on tasan kuusi tuntia ja alkaa siitä, kun tilaisuus julistetaan alkaneeksi. Ylioppilastutkintolautakunnan myöntämää lisäaikaa saaneet voivat jatkaa koetta tämän jälkeen joko yksi tai kaksi tuntia. Kokeesta ei voi poistua ennen klo 12.00. Kun koe kuulutetaan päättyneeksi, ei suoritusta voi enää jatkaa.

Vastaa kokeen ohjeiden mukaan oikeaan määrään kysymyksiä. Mikäli vastauslaatikkoon on kirjoitettu jotakin, se tulkitaan vastaukseksi. Voit luonnostella samanaikaisesti useampia vastauksia, mutta huolehdi, että ennen kokeen päättämistä poistat ylimääräiset vastaukset.

Luonnostelupapereita ei saa repiä, taittaa tai rypistää. Jos haluat kokeen aikana lisää paperia, nosta kätesi ylös. Kaikki paperit ja lainavälineet palautetaan kokeen päättyessä. Kirjoituksen päätyttyä tuo päävalvojalle luonnospaperit ja muistitikku. Luonnospapereissa olevia vastauksia ei oteta huomioon arvioinnissa.

## WC

Nouse ylös ja odota, että päävalvoja antaa sinulle luvan lähteä. Valvoja saattaa vessaan vain yhden kerrallaan, joten voit joutua odottamaan vuoroasi. Jos sinulla on muuta asiaa, nosta kätesi ylös ja odota valvojaa.

## Salista poistuminen

Salista poistutaan etuvasemmalla olevien ovien kautta. Poistuttuasi et saa enää palata saliin. Älä keskustele kovaäänisesti käytävällä tai ala-aulassa.

**HUOM!** Kokeesta saa poistua aikaisintaan klo 12.00.

## Sairastuminen, TÄRKEÄÄ!

Jos sairastut äkillisesti juuri ennen koetta, etkä kykene osallistumaan kokeeseen, käy lääkärissä heti sairauden ensimmäisenä päivänä. Toimita alkuperäinen lääkärintodistus välittömästi kansliaan. Vain lääkärintodistuksen perusteella voi olla mahdollista saada koemaksu takaisin, etkä menetä koekertaa.

Koekohtaisia ohjeita

|  |  |  |
| --- | --- | --- |
| Reaalikokeiden tehtävien ja vastausten määrä | Tehtäviä | Vastauksia enintään |
| Ev. lut uskonto | 9 | 5 |
| Ortodoksinen uskonto | 9 | 5 |
| Elämänkatsomus-­tieto | 9 | 5 |
| Psykologia | 9 | 5 |
| Filosofia | 9 | 5 |
| Historia | 9 | 5 |
| Yhteiskuntaoppi | 9 | 5 |
| Fysiikka | 11 | 7 |
| Kemia | 11 | 7 |
| Biologia | 11 | 7 |
| Maantiede | 9 | 5 |
| Terveystieto | 9 | 5 |

### Äidinkieli

Äidinkielen koe on kaksiosainen: siihen kuuluvat lukutaidon koe ja kirjoitustaidon koe. Jos kokelas jättää saapumatta jompaankumpaan koetilaisuuteen, katsotaan kokonaissuoritus keskeytyneeksi eikä kompensaatio ole mahdollinen.

### Vieraat kielet

Kielten kuuntelukokeet järjestetään kirjallisen kokeen yhteydessä.

### Vieras kieli, lyhyt oppimäärä

Jos kokelas suorittaa samana koepäivänä kaksi lyhyen oppimäärän kielikoetta, hänellä on näiden kokeiden suorittamiseen aikaa yhteensä 8 tuntia.

### Ainereaalit

Kokelas voi osallistua yhtenä koepäivänä vain yhden reaaliaineen kokeeseen. Siten yhdellä tutkintokerralla voi suorittaa kaksi reaaliaineen koetta.

Reaalikokeissa voi olla laajuudeltaan ja pistemäärältään eritasoisia tehtäviä. Lue koetta tehdessäsi tarkkaan eri osioiden ohjeet vastaamisesta ja vastausten määrästä.

|  |  |  |
| --- | --- | --- |
| Osa | Tehtäviä | Vastauksia enintään |
| A | 4-9 | 3-6 |
| B (voi jakautua B1- ja B2-osiin) | 4-9 | 3-6 |
| Yhteensä | 8-13 | 6-10 |

### Matematiikka

Kokelas voi vastata kokeen alusta lähtien sekä A-osan että B-osan tehtäviin. A-osan palautettuaan kokelas saa käyttöönsä kaikki koejärjestelmästä löytyvät ohjelmat, ja voi jatkaa B-osaan vastaamista. Tämän jälkeen kokelas näkee vain B-osan tehtävät eikä voi enää palata vastaamaan A-osaan. Koejärjestelmän SpeedCrunch- ja KCalc -laskinohjelmat ovat kokelaiden käytössä myös kokeen A-osassa.

Vilppi

Ylioppilastutkintoasetuksen mukaan kokelas, joka syyllistyy vilpilliseen menettelyyn tai vilpin yritykseen tai avustaa siinä muutoin tai törkeästi rikkoo järjestystä, menettää oikeutensa jatkaa tutkinnon suorittamista kyseisenä tutkintokertana. Kokeet, joihin kokelas on kyseisenä tutkintokertana ilmoittautunut, katsotaan hylätyiksi.

Jos asetuksessa tarkoitettua tekoa voidaan pitää suunniteltuna tai muulla tavalla raskauttavana, rehtori voi määrätä, että kokelas menettää osallistumisoikeuden kokeisiin kyseistä tutkintokertaa lähinnä seuraavana tutkintokertana.

Arviointi

**Alustava arvostelu**

Opettajat tekevät alustavan arvostelun ja nämä tulokset tulevat nähtäville Wilmaan 1–2 viikkoa kokeen jälkeen. Lopullinen arviointi voi muuttaa pistemäärää, kun YTL on päättänyt lopulliset arviointikriteerit.

**Koetulosten saapuminen**

Voit lukea omat tulokset suoraan Wilmasta. Tuloksia ei kerrota puhelimitse. Tarkempi ajankohta tiedotetaan Wilma-viestillä sekä osoitteessa: *www.sotunki.fi ja www.etalukio.fi .* Voit katsoa oman kokeesi tulokset myös Opetushallituksen Oma Opintopolku -palvelusta.

**Arvosanan määräytyminen**

Pisterajat osoitteessa:

### <https://www.ylioppilastutkinto.fi/ylioppilastutkinto/pisterajat>

**Oikaisuvaatimus**

Ylioppilastutkintolautakunnan päätökseen, jolla koesuoritus on arvosteltu, saa hakea lautakunnalta oikaisua. Hakemuksen voi tehdä kokelas tai alle 18-vuotiaan kokelaan huoltaja.

Oikaisuvaatimus tehdään ensisijaisesti verkkopalvelussa osoitteessa [kokelas.ylioppilastutkinto.fi/](https://kokelas.ylioppilastutkinto.fi/). Oikaisuvaatimuksen voi tehdä 14 päivän kuluessa siitä, kun kokelaalla (ja alle 18-vuotiaan kokelaan huoltajalla) on ollut tilaisuus saada tieto arvostelun tuloksesta ja nähdä arvosteltu koesuorituksensa.

Oikaisuvaatimuksen tekeminen maksaa 50 euroa. Maksu palautetaan, jos oikaisuvaatimus johtaa arvosanan tai pelkän pistemäärän korottamiseen.

Ylioppilasjuhlat  
Kevään 2023 valmistuvien ylioppilasjuhla on la 3.6.2023 10.30. J­­­uhla kestää noin tunnin.

**Onnea kirjoituksiin!**